
Književna djelatnost kao nastavak i dopuna pastoralnog rada, česti je 
način djelovanja crkvenih ljudi koji su nauk vjere i morala širili poukama 
književno primijenjenima na događaje i zbivanja iz vlastite okoline ili obra- 
dom biblijskih i povijesnih tema. Događaji iz svakodnevnog seoskog života, 
pučkim književnim postupkom apstrahiranja svedeni su u pučkoj književnoj 
realizaciji na izobr onih detalja i realija kojima se izravno i nedvosmisleno 
ističe pouka odnosno viši smisao događaja. Činjenica je, međutim, da svi 
crkveni ljudi nisu posezali za književnim oblicima produženog pastoralnog 
djelovanja; pisali su oni koji su osjećali potrebu za pisanjem kako bi poukom 
stigli tamo gdje usmena pastirska riječ prestaje. Susret usmene i pisane 
riječi, njihovo kombinirano djelovanje, osobito je došlo do izražaja u pro- 
povijedima koje su mogle biti prethodno napisane, pa je već proces njihova 
pisanja bio vođen namjenom usmenog saopćavanja, tako je usmenost odre- 
đivala svojstva pisane rečenice. Kad je u pitanju stihovana pouka, u težnji 
za što većom neposrednošću književnog saobraćanja, pisali su crkveni ljudi 
pučke stihove po uzoru na usmenu pjesmu uz napomenu da su stihovi na- 
pisani »po narodnu«, sve u nastojanju da se zadrži, ukoliko je moguće, nešto 
od neposrednosti usmenog saopćavanja. | 

Šimun Radić Gudelj, Jerolim Vrdoljak i Klement Bušić, zasnovali su 
pučku književnu djelatnost na vlastitoj lektiri, uglavnom na biblijskim te- 
mama i motivima, na srednjevjekovnom nabožnom poučno-zabavnom štivu, 
na povijesnim događajima i zanimljivostima iz prirode. 

Krajem 18. stoljeća, dovršio je Šimun Radić Gudelj: »U Imotskome na 
parvi Rujna 1794.« pučku rukopisnu knjigu: »Libar od familie Radichia 
Gudeglia« koju je namijenio vjerskoj i moralnoj pouci uže i šire rodbine.! 
Njegova je rukopisna knjiga nastala u vrijeme kada tiskanje knjiga, na 
pragu 19. stoljeća, ne predstavlja više rijetku mogućnost djelovanja na širi 
sloj čitalačke publike. Ako se ima na umu da je knjigu namijenio porodič- 


. DIVNA ZEČEVIĆ, Pučka rukopisna knjiga s kraja 18. stoljeća — na »protiva svakoj 
zasiti diavaoskoi«, Croatica, Zagreb, 1986, br. 24/25, god. XVII, str. 135—15 

nom krugu, tada se rukopisna knjiga javila usklađena s potrebama i potraž- 
njom uskog kruga u kojemu tek poneki znaju čitati, pa autor poziva na 
glasno čitanje kako bi pouka stigla i do nepismenih. U molbi za glasnim 
čitanjem poziv je i za nekim tko bi ispomagao u širenju nabožne pouke, traži 
se vrst pomoćnika koji bi se mogao nazvati književnim ministrantom. 

Ako se pogleda što je učinio fra Šimun Radić Gudelj, kakve je književne 
cjeline, kao i male književne oblike unosio u svoju rukopisnu knjigu, tada 
se njegov »Libar« može promatrati i kao zbirka pučkih književnih parafraza 
onoga štiva koje je fra Šimun čitao. Poznavajući dobro publiku kojoj se 
obraća, kojoj 1 sam pripada jer je otuda potekao, izabrao je najprivlačnije 
književno štivo: čuda, prilike ili egzemple. Rodbini je namijenio književnu 
parafrazu nabožnog poučno-zabavnog štiva potkrijepivši izbor osnovnim zna- 
njima iz vjeronauka. Sažeto, temeljna pouka može se svesti na poruku: »Vje- 
rujte i ne sumnjajte!«. Rukopisna knjiga u potpunosti je u funkciji ove 
pouke. Činjenica da se u knjizi poučava i u tome kako se treba »zlamenovati« 
upućuje na zapušteno stanje u kojem su se nalazili vjernici krajem 18. sto- 
ljeća. 1973. godine Antun Kanižlić piše u: »Maloj i svakome potribnoj Bogo- 
slovici«: »... posli tolikih Nauka Kerstjanski, imajih koji jose neznadu pravo 
Otcenasca, i Virovanja.. .«2. 

: Kanižlić polaže nadu u »Meštra Batinu« koji bi u »tupe i tverde glave« 

unio kršćanski nauk, stoga je praktična pouka o »zlamenovanju« još jedan 
pokazatelj da je većina bila, kako piše Kanižlić s očitim ogorčenjem, samo 
po imenu kršćanska. 
; Književna namjera fra Šimuna Radića Gudelja bila je da rodbinu pouči 
i zabavi; o namjeri se može suditi po onome što je unio u rukopisnu knjigu 
kao 1 po onome čega u njoj nema. Fra Šimun nije ponudio na čitanje pučke 
stihove, a ni stihove usmene tradicionalne pjesme. Pouku i poučne događaje 
mogao je fra Šimun pretočiti u pučke rimovane deseterce; njegova je ruko- 
pisna knjiga nastala u vrijeme Kačićeve popularnosti, pa ipak u fra Šimu- 
novoj knjizi nije zastupljena ni usmena, ni pučka pjesma. Šimun Radić Gu- 
delj poučava proznim izrazom, parafrazom, što znači prepričavanjem na- 
božnog štiva koje je pročitao. Mogao je fra Šimun pretpostaviti da je usmena 
poezija svakodnevno književno ozračje u kojem živi njegova rodbina. U od- 
nosu na usrdnost njegova nabožna poučavanja, mogla je usmena pjesma kao 
i Kačićevi pučki opjevani povijesni događaji djelovati profano. 

a Za razliku od usmene pjesme, u Kačićevim pučkim povijesnim pjesmama 
vrijednosno motrište pod kojim se kristaliziraju povijesni događaji i ljudske 
sudbine, prije svega je religiozno, kršćansko, a tek zatim utemeljeno je u 
tradiciji epskih usmenih pjesama: sablje, krvce i junačke glave; povijest se 
kod Kačića javlja kao učiteljica kršćanskog moralas. | 

, Probrano srednjevjekovno štivo s najstarijim motivima, poneki motivi za- 
držali su se u usmenom pripovijedanju do danas, fra Šimun Radić Gudelj 
proslijedio je svojoj rodbini u promišljenom poučno-zabavnom izboru. 
gi U Jjvaenoj književnosti razlikuju se varijante pripovijedanja na odre- 

eni motiv, dok je u pučkoj književnoj sferi primjerenije razlikovanje spe- 
cifičnosti pisane varijante u vidu — pučke književne parafraze. 


mL 


2. Kanižlićev citat iz knjige: D 
ma ge: DIVNA ZEČEVIĆ, Hrvatske pučke pjesmarice 19. stoljeća. 
81. Vidi str. 11 . Izdavački centar »Revija«, Osijek, 1988., Mala teorijska biblioteka sv. 


3. DIVNA ZECEVIC, Pučk i 
Zagreb, 1906., br. 2. god. XXX, str. MS-1m. | o. ova-stihovani memorabile. Umjetnost riječi, 

Rukopisnu knjigu, čitko ispisanu, može li se naime zamisliti nabožna 
poruka nečitko ispisana, namjenjuje fra Šimun za »duhovni razgovor« svojoj 
rodbini, očekuje da ih knjiga pobudi na — razgovor ugodni, ali »duovni!« 
Susret sa čitkim rukopisom knjige ne ukazuje na grafološko svojstvo fra 
Šimunova pisanja, nego prije svega na njegov odnos prema knjizi i nabožnoj 
poruci; čitkost je izraz poklonstva pred knjigom čije se materijalno svojstvo 
izjednačuje s nabožnom porukom sadržanom u čitkim slovima, 

Sve do danas čitanje će ostati za pučke pisce punovrijedni izvor potica- 
nja za ponovnim, pučkim književnim oblikovanjem onoga što su pročitali. 
Riječ je o pučkim književnim parafrazama, ne samo kao o mogućem književ- 
nom postupku, nego i kao o pučkoj književnoj vrsti. Radi se o parafrazama 
prvotnog predloška kojim pučki pisac raspolaže, a predložak također može 
biti parafraza poznatog ili nepoznatog predloška. 

Izračunavanje istog na drugi način, prenošenje smisla odnosno duha po- 
ruke, to je određenje parafraze, polazište od kojeg kreće Sergej Sergejevič 
Averincev u blistavim razmatranjima knjige: »Poetika ranovizantijske knji- 
ževnosti«<“ poticajnoj također i za istraživanja pučke književnosti. 

Kao što se fra Šimun Radić Gudelj poziva na izvore koje je čitao i para- 
frazirao, na predložak kao npr.: »Piše Paladio.. .«; »Stvar mnogo čudnovatu 
piše Enriko u Ogledalu od izkazanja«, tako fra Klement Bušić (1865.—1936.) 
navodi djela koja su njemu, kako sebe naziva »skromnom guslaru«, poslužila 
kao izvor za stihovanu priču: »Focijev raskol ili Kamen smutnje«: 

»Bio mi je vodič ovih prostih stihova, dubokoumno djelo veleuče- 
noga o. dr. Ivana Markovića: »Cesarizam i Bizantinstvo«, te su i ove 
opaske po istome skrojene.<o | 

Pod pseudonimom Gavril Svetogorac, fra Klement Bušić »skitio« je »za 
prosti puk« osim »Focijeva raskola i stihovanu priču o Makabejcima, uz koju 
je i napomena: »po narodnu skitio«, pa je u istom duhu adaptirao i prezime za 
domaće čitaoce: Makabejevići. Pučki pisac objašnjava zašto je odabrao I. knjigu 
o Makabejcima iz Starog zavjeta za predložak svoje pučke književne parafraze: 

»Za nje mi je oko zapelo, jer kao da su davni preteče bili naših 
opjevanih Jugovića, što se borili za »krst časni i slobodu zlatnu.« 
(Predgovor: »Da ti kažem !«) 
Parafraziranje biblijskog teksta, I. knjige Makabejaca, ima svoje daleke 
korijene i predšasnike na prijelazu antike u srednji vijek: 
»Usred književnosti »parafraza« i »metafraza«, u doba prelaza .iz 
antike u srednji vek, posebnu ulogu su igrali eksperimenti zasno- 
vani na primeni antičkih formi na biblijsku građu — prepričavanje 
Starog i Novog zaveta Homerovim jezikom i metrikom na Istoku, 
Vergilijevom — na Zapadu. Na taj način forma .se nije birala u 
skladu s temom već nasuprot njoj, »presecajući joj put«; zbog toga 
su se i tema i forma pojavile u njima nesvojestvenom, preobraće- 
nom vidu.<e 
U namjeri da se približi puku, fra Klement Bušić, dakako, nije posegnuo 
za Vergilijevom metrikom, nego je odlučio da pjeva »na narodnu«, posegnuo 


4. SERGEJ SERGEJEVIČ AVERINCEV, Poetika ranovizantijske književnosti. Preveli: DRA- 
GOLJUB NEDELJKOVIĆ i MARIJA MOMČILOVIĆ, SKZ, Beograd, 1982.,. Književna misao, 
knj. 13; Poglavlje: »Svet kao zagonetka i odgonetka, str. 165. > ' 

5. »Focijev raskol ili; Kamen smutnje za .prosti puk skitio Gavril Svetogorac, Otac 
KLEMENT BUSŠIC, franjevac iz Vinjana kod Imotskoga. U Zagrebu, Tisak Dioničke tiskare, 


1900., str. 3. : 

je za pučkim književnim desetercem ; potjecao je iz sredine s jakom usmenom 
književnom. tradicijom. Pisao je pučkim književnim desetercem koji je, za raz- 
liku od deseterca usmene pjesme, najčešće rimovan ; pisao je bez Kačićeve spo- 
sobnosti, u nakani da širem sloju približi posredstvom biblijskih događaja, na- 
stojanje i devizu 19. stoljeća koju »razvi najviši hrvatski sin« Strossmayer: 
»Sve za vjeru i za domovinu !« | 

Kao što se Kačić bojao monotonije od stalne upotrebe istih junačkih rekvi- 
zita i bojeva, tako se Bušić boji da će se njegovo pjevanje »pričinit gluho« 
upravo zato što nema »svjetlih džeferdara« i ostalih rekvizita usmene epske 
poezije, ali i zato što se imena mjesta i gradova, biblijska imena »neće sla- 
gati sa strunama uha tvoga. Ovo rekoh i tebe pretekoh.« (»Da ti kažem !«) 

. Od biblijske I. knjige o Makabejcima, ostala su donekle autentična imena 
mjesta i gradova, pa i to zabrinjava Bušića kao prepreka njegovom pučkom 
spjevu da služi Strossmayerovoj ideji vodilji. Premda je kronološki već u 20 
stoljeću, knjižica je izašla 1906. godine, Bušić ponavlja trajni poziv 19. stoljeća 
na slogu: »Dotle Boga moli, radi i skladuj, jer »slogom rastu i male stvari, a 
nesloga sve razvali«. Sredinom 19. stoljeća fra Jerolim Vrdoljak u »Zori dal- 
matinskoj« poziva na isti način na slogu: »Gdš je ljubav i sloga, eto raj pokraj 
toga.« (»Opomene. Općenske i kerstjanske. Včžbanje koristno.«)? 

I dok se u Uvodu I. knjige o Makabejcima nakon pljačke Hrama u Jeru- 
zalemu i pokolja što ga je izvršio Antioh Epifan, piše i pjeva o općoj žalosti 
što je nastala u Jeruzalemu, u pučkoj književnoj parafrazi nema mjesta ni traga 
biblijskoj tuzi; akcija slijedi akciju, pa narod odlazi u zbjegove u pećine. Da 
se podsjetimo biblijskog pjeva o tuzi: | 


»26. Zastenjaše poglavari i starješine, 
Obnemogoše mladići i djevojke — 
27. Mladoženje udariše u tužaljku, 
a nevjeste po ložnicama prokukaše. 
28. Sva se zemlja tresla od žalosti nad 
svojim stanovnicima, 
sav se dom Jakovljev obukao 
u sramotu.< 


X U Bušićevoj pučkoj stihovanoj parafrazi nema mjesta tuzi, jer je dina- 
mičnu borbenost lakše parafrazirati nego li biblijsku poeziju; borbenost jeu 
pučkom spjevu poučnija od mogućeg opisivanja tuge i očajavanja. Bušićeva 
pera parafraza ima oko 2400 stihova s nevještim opisima, na primjer opis 

»Te kad danak stao sterat platno, 
Iza gord, da pričeka zlato. 

Jedva zlato kročilo na platno, 

Do čadorć dopanuo Juda 

S tri tisuće probranijeh druga. 


i. sd se služi pogrešnim čitanjem imena: Jahve, pa se neprekidno ponavlja 
* Jehova. Kao što primjećuje Averincev, suvremeni čitalac suočen s knji- 





i Žora daumaitiska, prase ih boa Mao SKE MK vra 
Općenske 4 kerstjanske. Včžbanje kaša m Db ra, , sr ren 


' ag 3 .*3 s r. 426. 


. Svetogorac, Spljet, Spljetska društvena štamparija, 1906., str. 16. 

ževnirm parafrazama, u ovom slučaju s pučkom književnom parafrazom biblij- 
skog teksta, može imati negativan stav i primjetiti da gotovo ništa nije ostalo 
od biblijske književne snage I. knjige o Makabejcima. Bušićeva pučka knji- 
ževna parafraza pretvorila je Makabejce u Jugoviće: Makabejeviće, borce za 
Strossmayerovu devizu: »Sve za vjeru i za domovinu!«, analogno Jugovićima 
usmene epske poezije koji su ginuli: »Za krst i slobodu zlatnu!«; Strossmay- 
erova deviza predstavlja varijantu spomenute epske deseteračke sintagme. Os- 
taje, međutim, otvoreno pitanje da li je Bušićevo štivo bilo rado čitano. 

Uvijek izenađuje i fascinira postojanje arhaičnih književnih oblika i knji- 
ževnih postupaka kao i njihovo javljanje usporedo s tokovima suvremene knji- 
ževnosti. Istraživanjem pučke književnosti, otkriva se pojava književnog si- 
multaniteta unutar nacionalne književnosti. 

Povijest književnosti suočena s paralelizmom književnih pojava koje vuku 
korijene iz različitih vremenskih razdoblja, registrirala je tu pojavu kao ano- 
maliju, pa je u određenju: anakronizam i arhaičan — sadržana ne samo od- 
redba o vremenskoj distanci nego i književno-vrijednosna diskvalifikacija. Na 
taj se način registriralo narušavanje vladajuće književno-povijesne koncepcije 
vremena; u pitanju je bilo narušavanje linearne sukcesije. Postojala su djela 
ili svojstva u djelima koja se javljaju kad im nije vrijeme, izvan vremena, što 
je značilo da se javljaju u književno »ne-vrijeme«. Odnos prema književnoj 
arhaici i pojavljivanju djela za koja npr. povijest književnosti piše da bi bolje 
pristajala u drugo vrijeme, ne proizlazi samo iz poimanja onoga što se smatra 
književnim, nego također i iz poimanja vremena, u ovom slučaju linearnog 
protjecanja vremena. Književne pojave, međutim, ne slijede ravnomjerno jedna 
za drugom, nego se u određenom isječku vremena miješaju književno razno- 
rodne tvorevine, s pripadnošću književnim sferama različitih razina i vremen- 
skih razdoblja. 

Osim I. knjige o Makabejcima, parafrazirao je fra Klement Bušić i biblij- 
sku: »Knjigu o Ruti«, pod naslovom: »Dobra Ruta ili Prava nevjesta po Sve- 
tom pismu Starog Zavjeta za puk skitio G. Svetogorac, 0. Klement Bušić, fra- 
njevac iz Vinjana kod Imotskoga. Split, Tisak: Tipografia sociale Spalatina, 
1905.« 

U poučne svrhe Bušić je opjevao primjer ljubavi i sklada između snahe i 
svekrve. U patrijalhalnom društvu takav odnos predstavlja poželjni red, patri- 
jalhalni ideal prema kojem se odmjeravaju sva odstupanja; odstupanja su 
stalna što pokazuje i stalna potreba poučavanja. Bušić pribjegava zaštiti Ori- 
genova autoriteta kako bi pouka bila što uvjerljivija: 


»A sad čujte, što o tome piše 

Naučenjak mudri Origene: 

Bog će dobri žestoko suditi, 

Sve opake i zloćudne snahe, 

Koje psuju i ne časte maje, 

Koje su im muže odgojile 

I prikladno imanje natekle, 

Mučeći se i krvoločeći, 

Danom rano, a večerom kasna, 

Da ne znahu nikad što je lasno.«40 
10, »Dobra Ruta ili Prava nevjesta po Svetomu Pismu Staroga Zavjeta« za puk skitio. 


G., Svetogorac. O. KLEMENT BUŠIĆ, franjevac iz Vinjana kod Imotskoga. Split, Tisak »Tipa- 
grafia Spalatina« 1905., str. 13. I <oga. Split, Tisak »Tip 

Opis teškog života što su ga imale svekrve, isti je onaj život koji očekuje 
»opake i zloćudne snahe«. Kao i svi pučki pisci, Bušić doživljava raspad seoskih 
zadruga kao posljedicu nedostatka vrlina, pa očekuje da će se uspostavljanjem 
narušenog reda zaustaviti široki i njemu nesagledivi društveni i gospodarski 
proces. 


Kao što su »Makabejevići« nestali kao pučka književna podrška Strossma- 
yerove devize: »Sve za vjeru i domovinu!«, a »Focijev raskol« napisan s mišlju 
i pozivom na crkveno jedinstvo, u duhu unijatizma koji se pokazao neplodnim, 
tako je »Dobra Ruta ili Prava nevjesta« poučna književna potpora, oslonac pro- 
tiv rasula seoskih zadruga; najteža kazna čeka snahe koje nagovaraju muževe 
da ostave roditelje: 


»Te da diele, što sticale niesu, 
Da uvolje svom opakom biesu.« 


Krivica za dijeljenje zadruga svaljuje se na žene, onako isto kao što se u 
pučkom štivu krivnja za pokladna ludovanja i slavljenje poklada svaljuje na 
žene kao uzročnice svega zla, dok su muškarci pasivni i poslušno podložni žen- 
skim prohtjevima. 


U »Jadranskoj vili« u kojoj objavljuje i Klement Bušić nalazimo pjesmu 


koju je: »Zapisao Ivan J. Milović« pod naslovom: »Žene kuću dijele«, u kojoj 
»sudija« savjetuje zavađenoj braći kako da postupe sa svojim ženama. Braća 
žive: »U Trebinju gradu bijelome«, a zavodile su ih njihove žene: »tuđe seke«; 
problem se može riješiti samo — teškim batinama! 

Slijedi »efikasni« pučki književni savjet koji se u 19. stoljeću preporuči- 
vao kad god je bio u pitanju neposluh žene i djece; isti se dakle savjet objelo- 
danjuje i tridesetih godina 20. stoljeća: 


»Hajte kući oba brata draga, 

Pa se skladno vina ponapijte ; 

A zatijem za sedam danaka, 
Svaki svojoj ljubi odudrite 
Sedam puta, sedam dobrih štapa, 
Na postelji po golome tjelu, 

A kad ova svaka izvršite 

Doći ćete, pa ću vam suditi, 
Kako ćete d'jelit imovinu.«H 


»Jadranska vila« bila je »obiteljski list za književnost i kulturu«, pa je 
objavljivanje savjeta da se žena izudara sedam puta sa sedam udaraca, dakle 
četrdeset i devet »štapova« po golome tijelu (!), predstavljalo i indirektnu po- 
uku za sve ostale situacije ženine neposlušnosti. Batine su efikasne zato što 
nemaju drugog izlaza, ni književnog ni društvenog: 


»Kud će one tužne nesrećnice, 

U rod ne smu, jer ih primit ne će, 
Jadovati koristi im nije, 

Plakat u glas, sramota im biva« 


mm. 


11. »Jadranska vila, obiteljski list za književnost i kulturu«. U Omišu, 1. VII. 1929. br. 7 
205 6, 1. VIL 1029, Pjesma je tiskana na omotnom listu, bez paginacije. 

Tako će i fra Lujo Plepel objaviti poučnu priču u kojoj se teškim batinama 
uspostavlja patrijalhalni red i bračna sloga. : 

Objavljivanje Bušićive stihovane priče o biblijskoj dobroj Ruti, kao prim- 
jeru uzorne nevjeste imalo je, dakle, i posve praktičnu funkciju, da se biblij- 
skim primjerom navedu žene na poslušnost bez batina; Ruta je, naime, bila 
dobra i bez batina: izgubila je muža i premda nije imala nikog tko bi je tukao, 
ostala je privržena svojoj svekrvi. U deseteračkoj, patrijalhalnoj sredini, Bu- 
šićev »čedni klasak sa svete njive«, kako piše u posveti »Dobre Rute«, sa za- 
služeno ružičastim koricama, može se prihvatiti i kao primjer poučavanja bez 
batina. | 
U skladu s naučavanjem crkve, fra Jerolim Vrdoljak zgrozit će se pišući 
savjete i pouke u »Zori dalmatinskoj« 1846., u »ponukovanju na ćudorednost«, 
isključit će mogućnost obrnute slike patrijalhalnog svijeta; ne postoji još misao 
o ravnopravnosti spolova, nego se postojeći svijet može zamisliti samo okre- 
nut, prevrnut: 


»Sramota je, i odviše najgora nevrednost puštiti se ženam 
zapovčdati, i da vladaju ljuđima.« (51)12 


Nije, međutim, kontradikcija kad u istom godištu »Zore dalmatinske« J. 
Vrdoljak piše o potrebi otvaranja škola po selima, pa se zalaže, radi općeg 
napretka, da i ženska djeca pohađaju škole; otpor koji se pruža otvaranju škola 
još je veći kad su u pitanju ženska djeca: »... ćeri imadu... ići za ovcam, i za 
kozam, u derva, stati kod kuće. . .«.13 

Za pouku i zabavu objavio je fra Klement Bušić i pučku književnu para- 
irazu. poznatog biblijskog motiva borbe između Davida i Golijata iz I. knjige 
o Samuelu. U pučkim desetercima opjevao je Davidov život kao primjer is- 
pravnog življenja: 


»Kako živjet na *ovom svijetu valja, 
Za domoć se izgubljenog raja.«t4 


Unutar pučke stihovane parafraze: »Kralj David« susrećemo i pučku para- 
irazu prvog psalma (»Beatus vir«). Svoju parafrazu Bušić naziva slobodnim 
prijevodom, što parafraze na određeni način i jesu, prijevodi iz jedne u drugu 
književnu sferu, iz biblijske književnosti u pučku književnost. U pučkoj knji- 
ževnoj parafrazi prvog psalma, uz opake griješnike vezuje se i pohota koja se 
ne spominje u biblijskom tekstu: 


»Hudi grješnik takog diela nema, 
Svojim griehom sam si nemir sprema; 
Uživanje prolaznoga slada, 

Kratko s njime u pohoti vlada.«15. 


U posljednjoj strofi parafrazirao je Bušić dva posljednja stiha prvog 
psalma: 


»Jer Jahve zna put pravednih, 
a propast će put opakih.« 


ČL. 
12. Zora dalmatinska, Zadar, 1846. br. 23. god. III, str. 184. »Nekoliko svestnih besedicah 
na upravu dčlovanja ljudskih. Ponukovanje na ćudorednost.« : 
13. Zora dalmatinska, Zadar, 1846., br. 17, god. III. str. 123. »Pregled sverhu koristi dobra 
nauka (Educazione) Znanja, Dobrožitja, Bogoštovja za mladež Slavjansku«. 
. 14. »Kralj David«, ispjevao O. fra KLEMENT BUŠIĆ, G, Svetogorac, Zagreb, 1906., str. 


A 15. Navedeno djelo, str. 8. 

Pučka parafraza tih stihova ima svojstva pouke za lako memoriranje: 
»Put pravednog Bogu se dopada 
Te pravednik na njem ne propada; 
Nepravednik na nepravu putu, 
Sam osudu sebi piše krutu.<l6 


Fra Jerolim Vrdoljak (1801.—1866.) objavljivao je u »Zori dalmatinskoj« 
raznovrsne poučne članke od kojih su osobito zanimljivi, kao primjeri pučke 
poučno-zabavne književnosti, članci iz »naravnoslovja« i »zvčzdoučenja«: članci 
o pomrčini sunca i mjeseca (»Pomčrčanje mčseca i sunca«), o dugi nebeskoj 
(»Duga Nebeska«), o mani s neba (»Mana. Rosa nebeska«), o pauku i svilenoj 
bubi (»Pauk i Buba-Bombice«).!? 

Osobito je ovaj posljednji članak o pauku i svilenoj bubi karakterističan 
za pučki književni način širenja ne toliko znanja iz prirodnih nauka, nego prije 
svega istine — pouke o moralnom i svrsishodnom ustrojstvu svijeta. Opis pa- 
uka i svilene bube predstavlja i svojevrstan vid u pučkoj književnosti omilje- 
nih i poučnih prepiranja; u ovom slučaju to je prepiranje sreće i nesreće: 
sretne svilene bube i nesretnog pauka »kukavne živinice«. Izmijenjuju se pozi- 
tivan i negativan predznak: na jednoj strani: »slava i veličanstvo«, a na dru- 
goj: »nevolja i žalost«. Na početku članka se već uz riječ »pauk« nalazi bilješka 
koja upućuje na njegovo čudno prirodno, a za nas pučko književno svojstvo: 


»Po svidočanstvu Štrabona znademo da Pauk u Arbanaškoj zemlji 
koga ugrize da umru niki plačući, a niki smijući se.«l 


Pauk je oličenje opasnosti ambivalentnih svojstava, u njemu se spaja ne- 
spojivo: plač i smijeh, to je opasnost s licem kojemu se jedno oko smije, dok 
drugo oko plače. Kao prirodoslovni podatak spominje Vrdoljak, između ostalog, 
predaju iz Ovidija da je pauka božica Palada, »zlobnica«, pretvorila u to ne- 
voljno stanje, dok je svilenu bubu morski bog Neptun poklonio Veneri, zato: 
»Drugo neuživam, nego milost i poštenja«. Slijedi prepiranje u kojem negacija 
dobiva svoj par u afirmaciji i obratno, spajaju se razlozi za plač i smijeh, za 
tugu i radost: 

»Ako ja predem, reče prvi, mene običajno svak smeta, ako ja snujem, pri- 
uzimlje druga, mene vavik svak miluje; moja osnova još sasvim da je tanušna 
jest uistinu pogerđena, moja pređa toliko tanušna, pače slaba, derži se na naj- 
višoj cini; moja platna reče pauk, kano smrad i smetlište raskidaju se i raz- 
diru, a moja su deržana kano bogatstva, ponovi buba, i s najvišom pomnjom 
sahranjena. Oh, čestitosti i sriće tvoje!, da li oh, tuge i žalosti moje!<!? 

Literarni izvor Vrdoljakovoj poučno-zabavnoj priči, prepiranju između ne- 
sretnog pauka i sretne svilene bube, seže duboko u srednji vijek u kojem je 
simbolika životinje pružala obilan materijal srednjevjekovnim moralistima, o 
čemu piše D. S. Lihačov u »Poetici stare ruske književnosti«: 


»Fiziološka? saga je sve životinje i sve njihove osobine, realne i 


izmišljene, posmatrala sa stanovišta tajnog moralnog smisla koji je 
njima sadržan.« 





16. Vidi bilješku 15. 

17. Zora daimatinska, Zadar, 1846., br. 2, God. III. str. 9—11. »Zvezdoučenje, Pomerčanje 
mčseca i sunca. Verdoljak, Imoćanin«; »Naraslovje. Duga Nebeska«, str. 38—39, br. 5.; »Na- 
ravoslovlje. Pauk i Buba (Bombice)«, str. 362—364, br. 46. 

18. Zora dalmatinska, Zadar, 1846., br. 46. God. III. 362. 

19. Vidi bilješku 18. 

»Ceo svet je pun simbola, i svaka pojava ima dvostruki smisao.<«<ž“ 


Nakon svih usporedbi sreće i nesreće i ravnoteže koja vlada među njima, 
svilena buba otkriva duboki i viši kršćanski smisao svog zlatnog groba koji se 
pretvara u gnijezdo budućeg života: 


»... sa zlatnim mojim žicam gradim sebi uistinu jedan grob, i u 
mjemu ja se ukopajem, dali on mi služi za gnijezdo za uskrisit 
odatle na novi život, čudo bolji od pervoga kog sam uživa, dokle u 
krilatu ptičicu nebudem se staniti izašavši iz njega čudnovato pri- 
tvorena.«21 


Svilena buba simbolizira uskrsnuće, preobrazbu za vječni život. Pauk: 
umire definitivno i bez nade. Pouka pokazuje da je završetak jednak životu, 
kakav život — takva smrt; život bez milosti i smrt bez milosti. | 

Nedjeljivi dio pouke i zabave predstavlja i bilješka uz tekst o pauku i 
svilenoj bubi koji je također pučka književna parafraza predloška vjerojatno 
na latinskom ili talijanskom jeziku. U bilješci je sadržana prije svega knji- 
ževna informacija o prirodoslovcu koji je uzgojio mnoštvo pauka u namjeri 
da od paučine isplete sebi čarape. To je mala književna cjelina u smislu Jolle- 
sova određnja jednostavnih književnih oblika. 


»Francuz Oranville, naravnik, bijaše uzderžao jedno mnoštvo pau- 
kah za rasplođenje, i bijaše sakupio od toliko hiljadah, paučinah 
jedva 6, 7 unacah vune s odlukom oplesti sebi bičve.«?2 


Takve i slične književne informacije donosili su u izobilju kalendari, po- 
nekad s naznakom od kuda potječe vijest, iz kojih je novina ili kalendara pre- 
uzeta. Čarape od paučine poetski su izraz književne naive kao i izraz ljudske 
težnje za nemogućim što izbija u pokušaju rješavanja naizgled praktičnih pi- 
tanja, kao npr. želja da se konstruira perpetuum mobile. Kao što se u ovom 
slučaju imenuje francuski prirodoslovac, tako se u toku terenskog istraživanja 
mogao čuti podatak o čovjeku koji je pokušao napraviti kotač koji se ne pre- 
staje okretati; čovjek je umro, ali ostala je kućica u kojoj je živio, pa se kuća 
pokazuje kao dokaz postojanja čovjeka i njegove težnje za nemogućim. Tkanje 
čarapa od paučine adekvatna je metafori da mjesečina tka pokrov nad usnu- 
lom dragom. Slijetanjem astronauta na površinu Mjeseca, javili su se napisi 
u novinama u kojima se strahovalo pred mogućnošću depoetizacije mjeseca, 
što je karakterističan primjer nedijeljenja i nerazlikovanja fikcije i znanosti; 
astronauti, naime, nisu sletili na književnu metaforu nego na planet. Telefon i 
njegovo uvođenje u nas, prokomentirano je na primjer u »Pozoru« kao knji- 
ževni rekvizit, sredstvo pomoću kojega se mogu šaputati najnježnije riječi u 
uho voljenoj osobi. I danas u popularnim novinskim napisima možemo susre- 
sti miješanje i ne razlikovanje praktične fukncije tehničkog izuma od njegove 
književne, metaforičke funkcije. 

U tekstovima fra Jerolima Vrdoljaka miješa se u književno-poučne svrhe 
naravno i nadnaravno. Pišući o prirodnoj pojavi pomrčine sunca i mjeseca, 
Vrdoljaku će se pružiti prilika da iznese sedam argumenata kao dokaz o nad- 





20. Dimitrij Sergejevič Lihačov, Poetika stare ruske književnosti. Preveo: DIMITRIJE 
BOGDANOVIĆ, SKZ, Beograd, 1972., Književna misao, knj. 5. Poglavlje III, Poetika književnih 
sredstava. Metafora-simboli, str. 189. i str. 188. 

| 21. Zora dalmatinska, Zadar, 1846., br. 46, god. III, str. 363. 

22. Zora daimatinska, Zadar, 1846., br. 46. god. III. str. 362—363. . 

naravnoj pomrčili sunca koja je nastupila na Veliki petak kad je Isus bio 


razapet.? 
Pišući o Vrdoljaku, Josip Ante Soldo dao je i bitnu karakteristiku njegova 
pisanja u »Zori dalmatinskoj«: uz neke druge pisce, Vrdoljak je ».... pripo- 


mogao da list dobije katolički karakter«, dok je svojim zabavno-poučnim član- 
cima mogao pripomoći, kako primjećuje Soldo, da se pokuša s povećanjem ti- 
raže lista koji je imao sve manje čitalaca.?t 

Vrdoljakovi poučno-zabavni tekstovi u »Zori dalmatinskoj« bili su, kao.i 
taj list, namijenjeni obrazovanom krugu čitalaca, intelektualcima; njima je, 
dakle, upućena i arhaična, srednjevjekovna književno-poučna i nabožna za- 
bava, npr. spomenutih sedam argumenata o nadnaravnoj pomrčili sunca, ili 
prepiranje sreće i nesreće: pauka i svilene bube, kao i mnoštvo latinskih citata 
iz Katula, Plinija, Laertija, Ovidija, Aristotela, Biblije, na što se sve Vrdoljak 
poziva kako bi potkrijepio vjerodostojnost svojih pučkih književnih parafraza, 
postupak karakterističan za pučke pisce podjednako u stihu i prozi. 

Kao što životinje simboliziraju određene moralne vrijednosti, tako se sim- 
boličke mogućnosti tumačenja kreću i u obrnutom pravcu. Sredinom 19. sto- 
ljeća, Vrdoljak oživljuje u poučne i nabožne svrhe srednjovjekovnu književnu 
tradiciju, pa čovjekovu narav opisuje kao skup negativnih svojstava prepo- 
znatljivih u životinja. Navodim veći ulomak koji će najbolje ilustrirati Vrdo- 
ljakovo poučno pisanje: 

»Čovičja narav, radi različitih svojih prignutjah, prilikuje se naravi razli- 
čitih živinah nerazložitih. Hoćeš li viditi čovika pritvorena u jednoga vuka raz- 
diraoca? — razmisli ga lakoma, i tverda, — avarilia fervet alinearum opum 
violentus ereptor, similem lupo dixeris. — Želiš li ga vidit priobraćena u jedno 
pseto lajuće? promisli ga inadljiva, i pravdacžju, — Ferox, atque inquietus lin- 
guam litigiis exercet, cani comparabis. — Hoćeš li ga vidit prominita u jednu 
vuhovnu (astuta) lisicu? — razmisli ga privarljiva, i himbena 
occultus surripuisse fraudibus gaudet, vulpeculis exequetur. — Hoćeš li ga vidit 
prominuta u jednoga lava režećega? — razmisli ga zloserdna i jidovita: — Irae 
intemperans fremit, leonis animum gestare credatur. — Želiš li ga vidit pro- 
minuta u jednoga jelina bižećega? — razmisli ga strašiva i priplašena. — Pavi- 
dus atque fugax non metuenda formidat, cervo similis habeatur. — Hlepiš li 
ga vidit priobražena u jedno brezumno živinče? — razmisli ga lina, i neumitna ; 
:— sognis, et stupidus torpet, asinum vivit. — Tražiš li ga vidit okrenuta u 
jedno nečisto prase? — razmisli ga bludna i nečista: — Foedis immundisque 
libidinibus immergitur, sordide suis voluntate detinetur.«5 


Već, na prvi pogled Vrdoljakova prirodoslovna razmatranja su imala za 
Cilj usmjeriti čovjekov pogled prema vječnim istinama, u svijet apstrakcije, 
kao što je isti postupak obilježavao književnu aktivnost srednjovjekovnih 
autora. 


U prilog Solidnoj tvrdnji o katoličkom karakteru »Zore dalmatinske« 
mogu se navesti primjeri iz mnogih Vrdoljakovih tekstova, osobito njegove 
izravne pouke i savjeti: »Ponukovanje na ćudorednost«; takva je omiljena 
utjeha o pravdoljubivosti smrti i niveliranju društvenih razlika: 








23. Zora dalmatinska, Zadar, 1846., br. 2, od. III. str. 11. 
Ž čka JOSIP ANTE SOLDO, Jeronim Luiz Vrdoljak, jedan iz kruga Ante Kuzmanića. Za- 
arska revijd, br. 4—5/1987. Dalmacija u narodnom preporodu 1835—1848. Vidi str. 373. i str. 387. 
25. Zora dalmatinska, Zadar, 1846., br. 50. god. III. str. 394, »Ogledalo ćudi čovičje«. 
26. Zora dalmatinska, Zadar, 1846., god. III, br. 23, str. 184. ' 


276 


Insidiator . 


»Krune i kraljevstva ostaju na svčtu, — včkovičnost jedina je baš- 
tina naša: crev i glina u susčdstvu s nama: velikomu i malomu, 
bogatcu i siromahu sverha jednaka.«? (58) 


U pozivu na ćudorednost prisutna je i prijetnja; elementi prijetnje, koja 
je književno djelatna u pouci 19. stoljeća, »crvi i glina« na kraju životnog puta, 
postavljaju zahtijev za skromnošću i skrušenošću. U poučne svrhe djelatna je 
i podjela na dušu i tijelo, pa se tjelesna ljepota bez duše, dakako ćudoredne 
duše, srozava na razinu životinje: 


»Skladnost i Ičpota u kipu, brez oneh što mu dodaje duša, ne može 
se reći da je nakićenje, nego da je na živine podobna.«27 (43) 


U »Zori dalmatinskoj« Vrdoljak je objavio nekoliko pjesama o popularnom 
hajduku iz Imotske krajine, o Roši Harambaši koji je napado i Turke i kršćane 
tj. samo kršćane pravoslavne vjere. 

1971. godine izašla je knjiga Gašpara Bujasa: »Kačićevi imitatori u Ma- 
karskom primorju do polovine 19. stoljeća«. U knjizi su objavljene pjesme o 
Roši Harambaši (autor je fra Frane Radman) s neznatnim razlikama u odnosu 
na one koje je objavio Vrdoljak, kao i neke još neobjavljene pjesme o Roši.? 


Fra Klement Bušić pisao je o Roši Harambaši u »Jadranskoj vili« 1930. 
godine i najavljivao da će u istom listu objaviti i pjesme o Roši: 


»Bude li prostora u »Jddranskoj vili« ja ću nastojati tu kolekciju 
pjesama o Roši Harambaši štampati, iz kojih će nam još bolje od- 
sinuti hajdučka ćud i karakter njegov, koga je poštena raja hvalila, 
a mogućnici su ga kudili i progonili.«? 


Bušić je namjeravao objaviti one pjesme koje je Vrdoljak objavio 1846. 
godine u »Zori dalmatinskoj«, pa se izravno poziva na Vrdoljakovu rukopisnu 
zbirku. Bušić također navodi podatak što ga donosi Ivan Lovrić, da je Rošo: 
»... bio nametljiv kršćanima (pravoslavnim) zbog vjerskih razlika i običaja«. 

Činjenica je, dakle, da sva »poštena raja« nije hvalila Rošu, jer je progo- 
nio pravoslavni svijet. U knjizi fra Gašpara Bujasa nalazi se pjesma u kojoj 
Roša skida glavu »rišćanima« ako ne znaju katoličko »Virovanje«: 


»Al ko ne zna ter ga on ufati, 

S ramena mu brzo glavu smlati. 
Blago njima jer se na svit rodi 
Kojino ih na spasenje vodi.<! 


Kad se istražuje zajednički život katolika i pravoslavnih na istom terenu, 
onda podatke što ih donose pučke pjesme ne treba ignorirati ili čak negirati. 


U »Jadranskoj vili« objavio je fra Klement Bušić pučku pjesmu koju je 
napisao na temu povijesnog događaja: »Oslobođenje Imotskog od Turaka 
(2. VIII. 1717.)«. Tema borbe s Turcima uvijek je bila i tema borbe kršćana s 
nekršćanima, prilika crkvenim ljudima da poučavaju o značenju vjere i vjero- 
Vanja u povijesnim borbama za samoodržanje: 


ma LL 
27. Vidi bilješku 26. 
m 28. GASPAR BUJAS, Kačićevi imitatori u Makarskom primorju do polovine 19. stoljeća, 
Bb: ađa za povijest književnosti Hrvatske, knj. 30, Zagreb, 1971. Vidi: Pisme od Ivana Bušić 
“vana Rošo, najdučkog arambaše, str. 206—220. 
29. KLEMENT BUŠIĆ, Roša Harambaša, Jadranska vila, Omiš, 1930., br, 2, god. III, str. 32. 
30. KLEMENT BUŠIĆ, nav. djelo, str. 30. 
31. GAŠPAR BUJAS, nav. djelo, str. 218. 


277 


»Gori Turci nego mrkli vuci 
Vuk ne vije kad ga glad ne bije, 
A Turčinu nikad dosta nije 12 


Na skupu u Imotskom, upozorio me je kolega Anđelko Mijatović, prof., da 
se fra Klementu Bušiću pripisuje i autorstvo pučke popularne pjesme koja je 
snimljena i na kazetu: »Jugotona« u izvedbi guslara Željka Šimića: »Šimica 
Karamatić«. Pjesma je i tiskana u izdanju župskog ureda u Duvnu, pod naslo- 
vom: »Junačka pjesma iz Posuške krajine — Šimica. Priredio fra Umberto 
Lončar. Naša ognjišta, Duvno, 1972.« U predgovoru priređivač fra Umberto 
Lončar napominje da se pjesma pripisuje fra Klementu Bušiću i fra Silvestru 
Kutleši. 

Za Bušića se zna da dolazi iz porodice u kojoj je bilo narodnih guslara, 
međutim, njegove stihovane pučke književne parafraze mnogo su slabije od 
spretnije i usmeno lakše izvodljive pjesme u pučkom desetercu koji nije tako 
nespretan kao u Bušićevim pučkim knjižicama. Može se pretpostaviti da je 
pučka pjesma izglačana usmenim prenošenjem. Usprkos toj mogućnosti, mis- 
lim da Bušić nije autor pjesme o Šimici Karamatiću, lokalnom junaku koji 
ubija Turčina zato što ga je ovaj ponizio ošamarivši ga u gostionici. O pjesmi 
»Šimica Karamatić« pisao je Anđelko Mijatović u novinama »Imotska krajina« 
pod naslovom: »Svjedočanstvo o narodnom otporu i slozi. U povodu 895. godiš- 
njice Šimice Karamatića (1898—1983) i o pjesmi koja ga je opjevala.<? 

Fra Klement Bušić je, prije svega, želio poučavati; zanima ga borba krš- 
ćana i nekršćana kao i raskol unutar kršćanstva, međutim, teško je pretposta- 
viti, poznavajući ono što je Bušić objavio, da među kršćanima poziva na klasnu 
borbu razlikujući gospodu i seljake tj. ugnjetače i ugnjetavane pripadnike iste 
vjeroispovijesti. U pjesmi: »Šimica«, u izdanju što ga je priredio fra Umberto 
Lončar, oslobođeni Šimica drži govor kojemu autor teško može biti crkveno 
lice: | 

»Nije turska sirotinja kriva 
Koja ništa dobra ne uživa. 
Svaka borba kao što je ova 
Nek? je protiv aga i begova! 

A i ovu gospodu ne štedi, 

Koja ovdje u Imotskom sjedi. | 
Svaki miran neće dobro proći 
Pod gospodsku mamuzu će doći! 
Da vam rečem moj seljački rode, 
Razlike vam nema kod gospode. 
Ne pitaj ga koju vjeru ima, 

Da U se krsti i abdest uzima? 
Jedan im je đavo u pameti 
Svaki gleda seljaku oteti! 


Svijest o klasnim razlikama i neosvrtanje na vjersku pripadnost ne može 
se pripisati fra Klementu Bušiću, jer bi takav stav već došao do izražaja u 





i o a ra BUŠIC, Oslobođenje Imotskog od Turaka, Jadranska vila, Omiš, 1928. 
33. Imotska krajina, Imotski, 4. XI 1983., str 8. di 
84. »Junačka pjesma iz Posuške krajine, Šimica«. Priredio: fra UMBERTO LONČAR. 
Naša Ognjišta, Duvno, 1972.« str. 31. : 

tekstovima koje je objavio. Smatram da je završetak pučke pjesme novijega 
datuma, dakle, dopjevan kao i daljnji tekst o pobratimstvu s pravoslavnim haj- 
ducima koji je u suprotnosti s pjesmom, već spomenutom, o Roši Harambaši 
koji uspješno napada kršćane pravoslavne vjere, pa im skida glavu kad se po- 
kaže da ne znaju »Virovanje«. Nakon govora Šimice slijedi završetak: 


»Pobratime, još ti kažem ovo: 
Tu se nađe Kadijević Jovo, — 
Sava Brkan od Glavine ravne, 
Obojica vjere pravoslavne. 
Jovu šalju iz gore hajduci 
Ustsnicim da bude pri ruci.< 


Pjesma završava Jovinim govorom i obećanjem da će Šimica: »ostat kod 
naših seljaka. Primit će ga rado kuća svaka!«, i neposredno nakon Jovina go- 
vora, slijede posljednja dva stiha: 


»Na terenu slavne Dalmacije 
Tri godine Šimica se krije.« 


Završetak je poučan i upućuje na međusobnu slogu i razumijevanje. 
Za pučke pjesme koje se prenose usmenim putem karakteristična je upravo 
takva pojava »redakcije« vremena u kojem dolazi do njihova objavljivanja. 


l 


SUMMARY 


POPULAR LITERARY ACTIVITY OF THE FRIARS ŠIMUN RADIĆ GUDELJ (1795), 
JEROLIM VRDOLJAK (1801—1866) AND KLEMENT BUŠIC (1865—1936). 


The three said popular writers, whose literary activity is a continuation and 
completion to their preaching work, have turned to writing the pious-instructive 
texts on the basis of their own reading; they treated biblical themes and motifs, 
medieval religious-instructive and entertaining reading-pieces, important historical 
events and curiosities of nature. ; 

While in oral literature we distinguish variants arising from a determined 
motif, in the written popular literary sphere the distinction of the specificity of 
the written variants in the shape of popular [iterary paraphrases is more appro- 
priate. By the popular literary paraphrases I do not mean just a literary procedure, 
but the popular literary genre too, in terms of which this paper analyses the 
archaic forms of popular literary paraphrases and iheir emergence on a parallel 
With the courses of literature contemporary to them. By researching the popular 
literature the phenomenon of the literary simultaneousness within the national 
literature is discovered as well as the presence of litetary phenomena originating 
from a variety and rather remote periods of time. 

35. Vidi bilješku 34. 

Crkva svetog Franje Asiškog u Imotskom 

Dr. Jelka Radauš-Ribarić, y 

Radovi na župskim kućama i crkvama u Imotskoj krajini 
na prijelazu iz 19. u 20. stoljeće 


Marija Buljan-Olujić, 
Prekooceanske migracije iz Imotske krajine od 1850. do 1914. 
Kazalo osobnih imena 
Sadržaj . 


267 


281 


315 


323 


367 


389 


391 


407 


419 


429 


439 


4ol 


11 


921 


933 


947 


999 


oT1 
979 
999 


